*az „Alba Regia Felsőoktatási Ösztöndíj” pályázati felhívás 3. melléklete*

**ADATKEZELÉSI TÁJÉKOZTATÓ**

**az Alba Regia Tanulmányi Ösztöndíj pályázathoz kapcsolódó adatkezeléshez**

**- hatályos 2021. február 9-től -**

**I. Adatkezelő megnevezése:**

Székesfehérvár Megyei Jogú Város Önkormányzata (a továbbiakban: Önkormányzat)

8000 Székesfehérvár, Városház tér 1.

Képviseli: Dr. Cser-Palkovics András polgármester (8000 Székesfehérvár, Városház tér 1.;   
+36 (22) 537-100; [polgarmester@pmhiv.szekesfehervar.hu](mailto:polgarmester@pmhiv.szekesfehervar.hu))

**II. Adatvédelmi tisztviselő elérhetőségei:**

8000 Székesfehérvár, Városház tér 1., [adatvedelem@pmhiv.szekesfehervar.hu](mailto:adatvedelem@pmhiv.szekesfehervar.hu)

**III. A kezelt személyes adatok köre és az adatkezelés célja:**

|  |  |  |
| --- | --- | --- |
| **Ösztöndíj típusa** | **Személyes adatok köre** | **Adatkezelés célja** |
| **1.**  **ALBA REGIA KÖZÉPISKOLAI ÖSZTÖNDÍJ** | * Név * Születési hely, idő * Anyja születési neve * TAJ szám * Adóazonosító jel * Lakóhely * Telefonszám, e-mail cím, levelezési cím * A pályázó és a törvényes képviselőjének aláírása | A pályázó azonosítása,  szerződéskötés,  kapcsolattartás |
| A pályázó tanulmányaira vonatkozó adatok:   * szakképző intézmény megnevezése, * szakgimnázium esetén: az ágazat megnevezése, száma, * szakközépiskola esetén: a szakképesítés megnevezése, a szakképesítés OKJ száma * évfolyam/osztály | Az ösztöndíjra való jogosultság megállapítása |
| A pályázónak a pályázat benyújtását megelőző félévi/ év végi tanulmány átlaga |
| Nyelvvizsga bizonyítványban szereplő személyes adatok |
| Szintvizsgával való rendelkezés esetén, annak eredménye, az eredményét igazoló okiratban szereplő személyes adatok |
| A pályázó által a pályázatához csatolt dokumentumokban szereplő egyéb személyes adatok |
| Bankszámla száma | Az ösztöndíj folyósítása |
|  | | |
| **2.**  **ALBA REGIA FELSŐ-OKTATÁSI ÖSZTÖNDÍJ** | * Név * Születési hely, idő * Anyja születési neve * TAJ szám * Adóazonosító jel * Lakóhely * Telefonszám, e-mail cím, levelezési cím * A pályázó aláírása | A pályázó azonosítása,  szerződéskötés,  kapcsolattartás |
| A pályázó tanulmányaira vonatkozó adatok:   * felsőoktatási intézmény megnevezése, * kar, * szak, * képzési szint, * munkarend, * félév | Az ösztöndíjra való jogosultság megállapítása |
| Első féléves hallgatók pályázata esetén a felvételi eljárás során elért pontszám |
| A pályázat benyújtását megelőző utolsó aktív félév tanulmányi átlaga |
| ÁSZÉV versenyen való részvétel esetén az elért helyezésre vonatkozó adatok |
| TDK versenyen való részvétel esetén az elért helyezésre vonatkozó adatok |
| OTDK-n való részvétel esetén a részvételre, az elért helyezésre/különdíjra vonatkozó adatok |
| Nyelvvizsga bizonyítványban szereplő személyes adatok |
| A pályázó által a pályázatához csatolt dokumentumokban szereplő egyéb személyes adatok |
| Bankszámla száma | Az ösztöndíj folyósítása |
|  | | |
| **3.**  **ALBA REGIA FELSŐ-OKTATÁSI HALLGATÓI TANÁCS ÖSZTÖNDÍJ** | * Név * Születési hely, idő * Anyja születési neve * TAJ * Adóazonosító jel * Lakóhely * Telefonszám, e-mail cím, levelezési cím * A pályázó aláírása | A pályázó azonosítása,  szerződéskötés,  kapcsolattartás |
| A pályázó tanulmányaira vonatkozó adatok:   * felsőoktatási intézmény megnevezése, * képzési szint, * munkarend | Az ösztöndíjra való jogosultság megállapítása |
| A pályázó által a pályázatához csatolt dokumentumokban szereplő egyéb személyes adatok |
| Bankszámla száma | Az ösztöndíj folyósítása |
|  | | |
| **4.**  **ALBA REGIA TANULMÁNYI ÉS SZAKMAI VERSENY ÖSZTÖNDÍJ** | * Név * Születési hely, idő * Anyja születési neve * TAJ * Adóazonosító jel * Lakóhely * Telefonszám, e-mail cím, levelezési cím * A pályázó aláírása | A pályázó azonosítása,  szerződéskötés,  kapcsolattartás |
| A pályázó tanulmányaira vonatkozó adatok:   * köznevelési/ szakképző intézmény megnevezése * OKTV, OSZTV, SZKTV, SZTKV, WorldSkills vagy EuroSkills versenyen elért helyezésre vonatkozó adatok * A pályázónak a pályázat benyújtását megelőző tanév végi tanulmányi átlaga | Az ösztöndíjra való jogosultság megállapítása |
| A pályázó által a pályázatához csatolt dokumentumokban szereplő egyéb személyes adatok |
| Bankszámla száma | Az ösztöndíj folyósítása |

**IV. Az adatkezelés jogalapja:**

Az Európai Parlament és a Tanács 2016. április 27-i (EU) 2016/679 Rendelete (általános adatvédelmi rendelet, a továbbiakban: **GDPR)** **6. cikk (1) bekezdés b) pontja** (az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges)

**V. Az adatkezelés időtartama:**

Az Önkormányzat a pályázó személyes adatait a pályázat benyújtásától számított 10 évig kezeli.

**VI. A pályázó adatkezeléssel kapcsolatos jogai:**

**A pályázót a személyes adatai kezelésével összefüggésben az alábbi jogok illetik:**

1. **Hozzáféréshez való jog**

A pályázó jogosult arra, hogy kérelmére az Önkormányzattól visszajelzést kapjon arra vonatkozóan, hogy személyes adatainak kezelése folyamatban van-e.

Amennyiben ilyen adatkezelés folyamatban van, a pályázó jogosult arra, hogy tájékoztatást kapjon:

* az adatkezelés céljáról,
* az érintett személyes adatok kategóriáiról,
* a címzettekről, akikkel a személyes adatokat közölték vagy közölni fogják,
* a személyes adatok tárolásának időtartamáról,
* a személyes adatok gyűjtésének módjáról,
* a személyes adatai kezelésével kapcsolatos jogairól, továbbá
* a személyes adatai kezelésével kapcsolatos jogorvoslati jog gyakorlásának módjáról.

A hozzáféréshez való jog keretén belül az Önkormányzat az adatkezelés tárgyát képező személyes adatok másolatát díjmentesen a pályázó rendelkezésére bocsátja. További másolásért az Önkormányzat adminisztratív költségeken alapuló, észszerű mértékű díjat számíthat fel.

1. **A helyesbítéshez való jog**

A pályázó jogosult arra, hogy kérésére az Önkormányzat indokolatlan késedelem nélkül helyesbítse a pályázóra vonatkozó pontatlan személyes adatokat.

1. **A törléshez való jog**

A pályázó kérésére az Önkormányzat indokolatlan késedelem nélkül törli a személyes adatokat, ha

* a személyes adatokra már nincsen szükség abból a célból, amelyből azokat az Önkormányzat gyűjtötte vagy más módon kezelte, vagy
* a pályázó tiltakozik az adatkezelés ellen, és nincsen elsőbbséget élvező jogszerű ok az adatkezelésre, vagy
* a személyes adatokat jogellenesen kezelte, vagy
* a személyes adatokat jogi kötelezettség teljesítéséhez törölni kell.

1. **Az adatkezelés korlátozásához való jog**

A pályázó jogosult arra, hogy kérésére az Önkormányzat korlátozza az adatkezelést, ha

* a pályázó vitatja a személyes adatok pontosságát (ez esetben a korlátozás arra az időre vonatkozik, amely lehetővé teszi, hogy az Önkormányzat ellenőrizze a személyes adatok pontosságát)
* ha az adatkezelés jogellenes, és a pályázó ellenzi az adatok törlését, és ehelyett kéri azok felhasználásának korlátozását, vagy
* az Önkormányzatnak már nincsen szüksége a személyes adatokra adatkezelés céljából, de a pályázó igényli azokat jogi igények előterjesztéséhez, érvényesítéséhez vagy védelméhez,
* A pályázó tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az Önkormányzat jogos indokai elsőbbséget élveznek-e a pályázó indokaival szemben).

**VII. A joggyakorlás menete:**

1. Az Önkormányzat a VI. 1-4. pontban foglalt jogok gyakorlása iránti kérelem beérkezésétől számított legfeljebb egy hónapon belül tájékoztatja a pályázót fenti kérelme nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az Önkormányzat a késedelem okainak megjelölésével a kérelem kézhezvételétől számított egy hónapon belül tájékoztatja a pályázót.
2. Ha az Önkormányzat nem tesz intézkedéseket a kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja a pályázót az intézkedés elmaradásának okairól, valamint arról, hogy panaszt nyújthat be a Nemzeti Adatvédelmi és Információszabadság Hatóságnál, és élhet bírósági jogorvoslati jogával.
3. Az Önkormányzat díjmentesen tájékoztatja a pályázót, és díjmentesen teljesíti kérelmét, de amennyiben kérelme egyértelműen megalapozatlan vagy - különösen ismétlődő jellege miatt - túlzó, az Önkormányzat, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre:
4. észszerű összegű díjat számíthat fel, vagy
5. megtagadhatja a kérelem alapján történő intézkedést.
6. Az Önkormányzat a pályázó kérelmét a pályázó **azonosítását követően** tudja teljesíteni.
7. Amennyiben az Önkormányzatnak megalapozott kétségei vannak a VI. 1-4. pontban foglalt jogok gyakorlása iránti kérelmet benyújtó természetes személy kilétével kapcsolatban, további, az érintett személyazonosságának megerősítéséhez szükséges információk nyújtását kérheti.

**VIII. Címzettek / Adatfeldolgozók:**

Az adatkezeléssel kapcsolatos adatfeldolgozói feladatokat **Székesfehérvár Megyei Jogú Város Polgármesteri Hivatala** (8000 Székesfehérvár, Városház tér 1.), **az Önkormányzati Informatikai Központ** **Nonprofit Kft.** (Székesfehérvár, Honvéd u. 1.), továbbá a **Magyar Államkincstár** látja el.

A beérkezett pályázatok iratkezelő rendszerben történő iktatása során rögzített adatok adatfeldolgozója az önkormányzati ASP rendszerről szóló 257/2016. (VIII. 31.) Korm. rendelet 2. § (3) bekezdése alapján a **Magyar Államkincstár**.

Az Önkormányzat informatikai rendszerét az **Önkormányzati Informatika Központ Nonprofit Kft.** biztosítja, a személyes adatok elektronikus rendszerekben történő tárolása az Önkormányzati Informatika Központ Nonprofit Kft. által üzemeltetett szervereken valósul meg.

A pályázatok értékelése, a pályázók által elért pontszámok megállapítása, valamint az Ösztöndíjban részesíthető pályázók személyére történő javaslattétel – a Székesfehérvár Megyei Jogú Város Önkormányzat Közgyűlése által a Szervezeti és Működési Szabályzatról szóló önkormányzati rendelet alapján létrehozott – Ösztöndíj Munkacsoport feladata. Fent meghatározott feladatok tekintetében az **Ösztöndíj Munkacsoport** Adatfeldolgozónak minősül.

**IX. Egyéb rendelkezések:**

A személyes adatok kezeléséről az Önkormányzat adatkezelési nyilvántartást vezet.

**X. Az adatkezeléssel kapcsolatos jogorvoslati lehetőségek:**

A pályázó a jogainak megsértése miatt vagy személyes adatai kezelésével összefüggő jogai érvényesítésével kapcsolatban **az Önkormányzathoz**, illetve **a Székesfehérvári Törvényszékhez** (8000 Székesfehérvár, Dózsa Gy. u. 1.) fordulhat.

A pályázó az Önkormányzattal, illetve az adatkezeléssel szemben a **Nemzeti Adatvédelmi és Információszabadság Hatóság**nál panasszal élhet.

**A Hatóság elérhetősége:**

Cím: 1055 Budapest, Falk Miksa u. 9-11.,

Levelezési cím: 1363 Budapest, Pf. 9.,

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu